་ལྔ་ཟུར་ཕུད་ལྔ་དང་ལྡན། །ཟུར་ཕུད་ལྔ་པ་
མེ་ཏོག་ཐོད། །ཅེས་བརྗོད་དེ་དོན་བཤད་དོ། །དེ་ལྟར་དུས་ཀྱི་འཁོར་ལོའི་དཀྱིལ་འཁོར་དུ་དབང་
ཡོངས་སུ་རྫོགས་པར་བསྐུར་བའི་རྡོ་རྗེ་སློབ་དཔོན་ནི་དཀྱིལ་འཁོར་ཐམས་ཅད་དུ་དབང་བསྐུར་
བར་འགྱུར་ཞིང༌། རྒྱུད་ཐམས་ཅད་ཀྱི་སྟོན་པ་པོ་དང་། སྔགས་ཐམས་ཅད་ཀྱི་རྗེས་སུ་གནང་བ་སྦྱིན་
པ་པོ་དང༌། དངོས་གྲུབ་ཐམས་ཅད་ཀྱི་སྒྲུབ་པ་པོར་འགྱུར་རོ། །ཞེས་བརྗོད་པར་བྱའོ༎
གསུམ་པ་ནི། འདིར་སྟོན་པ་པོའི་དབང་ལ་མངོན་པར་དབང་བསྐུར་བའི་དགེ་སློང་ངམ།
དགེ་ཚུལ་ལམ། ཁྱིམ་པས་གཡོག་ལ་སོགས་པའི་ཆོས་དང༌། ཁྱིམ་པའི་ཆོས་མི་བྱའོ། །གལ་ཏེ་
རལ་གྲི་དང་སྣག་ཚ་དང་ཚོང་ལ་སོགས་པ་བྱེད་ན་དེའི་ཚེ་བཀའ་བཅག་པར་འགྱུར་ཞིང༌། བཀའ་
བཅག་པ་ལས་མནར་མེད་པར་འགྲོ་བར་འགྱུར་ཏེ། སློབ་དཔོན་གྱི་ཆོས་རྣམ་པར་བཤིག་པའི་ཕྱིར་
རོ། །ཞེས་དམ་ཚིག་བསྒྲགས་ནས་དོན་བཤད་པར་བྱ་སྟེ། རལ་གྲི་ནི་དམག་དཔོན་དང༌། སྣག་
ཚ་ནི་རྒྱལ་པོའི་ཡིག་མཁན་ལ་ཁ་ཅིག་འཆད་ཅིང༌། དཱ་རི་ཀ་པས་རལ་གྲི་ལ་སོགས་པའི་མཚོན་
པར་སྣག་ཚ་འཚོང་བ་ལ་བཤད་དོ། །ཚོང་ལ་སོགས་པ་ནི་ཁེ་འདོད་པའི་མོད་ཉོ་དཀོན༌།ཚོང་དང་
ཞིང་ལས་སོགས་བྱེད་པའོ། །དེ་ནས་བླ་མའམ་ལས་ཀྱི་རྡོ་རྗེས་སློབ་མའི་སྟེང་དུ་གདུགས་བཟུང་
ལ། སློབ་མས་ཐལ་མོ་སྦྱར་ཏེ་དཀྱིལ་འཁོར་ལ་བསྐོར་བ་བྱས་ཤར་སྒོ་ནས་ཕྱག་འཚལ་ཏེ་མགོ་མ་
བཏེག་པར་གནས་པ་ལ། སློབ་དཔོན་གྱིས། རྒྱུད་རྣམས་འཛིན་པར་འགྱུར་བ་ཡི། །སློབ་མ་འདི་ནི་
ཕུལ་བ་ལགས། །ཞེས་བརྗོད་དེ་གཙོ་བོ་ལ་གསོལ་བ་གདབ་པར་བྱའོ༎
དེ་ནས་གདུགས་གཞན་དུ་བཞག་ནས་སློབ་མ་མདུན་ན་གནས་པ་ལ། ད་ནི་ཁྱོད་ཉིད་
དཀྱིལ་འཁོར་གྱི། །སློབ་དཔོན་སྔགས་དང་རྒྱུད་འཛིན་པར། །སངས་རྒྱས་བྱང་ཆུབ་སེམས་དཔའ་
དང༌། །ལྷ་རྣམས་དག་ཀྱང་དགོངས་པར་འགྱུར། །སེམས་ཅན་རྣམས་ལ་བརྩེ་དོན་དུ། །ཁྱེད་ཀྱིས་

528 དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག
དཀྱིལ་འཁོར་ཆོ་ག་བཞིན། །རབ་ཏུ་འབད་དེ་བྲི་བར་བྱ། །སྒྲུབ་པ་པོ་རྣམས་རྒྱུད་ལ་སྦྱོར། །མཆོག་
ཏུ་གསང་བ་དམ་པ་ཡི། །དཀྱིལ་འཁོར་མཐོང་ཞིང་ཞུགས་པ་ཡིས། །སྡིག་པ་ཀུན་ལས་ངེས་པར་
གྲོལ། །དེ་རིང་ཁྱེད་རྣམས་བདེ་བར་གནས། །བདེ་ཆེན་ཐེག་པ་འདི་ལ་ནི། །ཕྱིན་ཆད་འཆི་བ་
ཁྱོད་ལ་མེད། །སྲིད་པའི་སྡུག་བསྔལ་ལས་ཁྱོད་འདས། །སྲིད་པ་ཤིན་ཏུ་མཐའ་གྲུབ་ཕྱིར། །སངས་
རྒྱས་རྡོ་རྗེ་ཅན་ཀུན་གྱིས། །དེ་རིང་ཚེ་ལྡན་དབང་བསྐུར་ཏེ། །ཁམས་གསུམ་རྒྱལ་སྲིད་ཆེན་པོ་
ཡི། །བདག་པོ་ཉིད་དུ་ཁྱོད་ངེས་སོ། །འདོད་ཆགས་བྲལ་བ་ལྟ་བུའི་སྡིག །ཁམས་གསུམ་ན་ནི་
གཞན་མེད་དོ། །དེ་བས་འདོད་ལ་ཆགས་བྲལ་ཉིད། །ཁྱོད་ཀྱིས་ནམ་ཡང་མི་བྱའོ། །འདོད་པ་ཀུན་
ལ་ཉེར་སྤྱོད་པས། །གང་ལའང་འཇིགས་མེད་རོལ་པར་གྱིས། །ཤ་ལྔ་བདུད་རྩི་ལྔ་བཟའ་བྱ། །འདི་
ལས་གཞན་ཡང་དམ་ཚིག་བསྲུང༌། །སྲོག་ཆགས་བསད་པར་མི་བྱ་ཞིང༌། །བུད་མེད་རིན་ཆེན་
ཡོངས་མི་སྤོང༌། །སློབ་དཔོན་བསད་པར་མི་བྱ་སྟེ། །དམ་ཚིག་ཤིན་ཏུ་འདའ་བར་དཀའ། །ཤེས་
རབ་ཐབས་ཀྱིས་བསམ་པ་ཡིས། །མི་བྱ་ཅུང་ཟད་ཡོད་མ་ཡིན། །མ་འཇིགས་ཁྱོད་ལ་སྡིག་པ་
མེད། །དེ་བཞིན་གཤེགས་པའི་གསུང་ཇི་བཞིན། །གཞན་ཡང་ཆོ་ག་ཇི་ལྟ་བ་བཞིན་དབང་བསྐུར་
བ་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་རྟག་ཏུ་དགོངས་ཤིང་བྱིན་གྱིས་
རློབ་པར་འགྱུར་རོ། །ཞེས་བརྗོད་ལ་དབུགས་ཕྱུང་ངོ༌༎
དེ་ནས་སློབ་མས། གཙོ་བོས་ཇི་ལྟར་བཀའ་སྩལ་པ། །དེ་དག་ཐམས་ཅད་བདག་གིས་
བགྱི། །ཞེས་ལན་གསུམ་བརྗོད་པའི་རྗེས་སུ། དེང་བདག་སྐྱེ་བ་འབྲས་བུར་བཅས། །བདག་གི་
གསོན་པའང་འབྲས་བུ་ཡོད། །དེ་རིང་སངས་རྒྱས་རིགས་སུ་སྐྱེས། །སངས་རྒྱས་སྲས་སུ་དེང་
བདག་གྱུར། །ཞེས་བརྗོད་དེ་ཕྱག་བྱའོ། །དེ་ནས་མཎྜལ་དང་ཡོན་དབུལ་བར་བྱ་སྟེ། དེ་ཡང་སློབ་
དཔོན་ལ་སློབ་མས་དངོས་པོ་ཐམས་ཅད་ཀྱི་དྲུག་ཆ་དབུལ་བར་གསུངས་པ་ནི། ཕྱག་འཚལ་བའི་
དོན་དུ་ཡན་ལག་ཐམས་ཅད་ཀྱི་དྲུག་ཆ་མགོ་དང༌། བདེན་པར་སྨྲ་བའི་དོན་དུ་ངག་དང་། གཡོ་སྒྱུ་
སྤང་བའི་དོན་དུ་ཡིད་དང༌། སེམས་ཡོད་མེད་ཀྱི་རྫས་ཀྱི་དྲུག་ཆ་དང་། འདོད་པ་སྦྱིན་པའི་དོན་དུ་
ཆུང་མའི་དྲུག་ཆ་རྣམས་དབུལ་བར་བྱའོ། །དེ་ནས་བླ་མས་སེམས་ཅན་ཐམས་ཅད་དཀྱིལ་འཁོར་
1 ཞོལ། ཤོག ༦༩ བ ༡། གཙང༌། ཤོག ༥༣ ན ༢ གསང་བར་

དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག 529
དེར་བཀུག་ལ་ནང་གི་བདུད་རྩི་ལྔས་དབང་བསྐུར་བས་རྡོ་རྗེ་ཅན་གྱི་ལམ་ཐོབ་སྟེ་དྲི་མ་དང་བྲལ་
ནས། བྱང་ཆུབ་ཀྱི་སྤྱོད་པ་ལ་གནས་པས་རང་གི་གནས་སུ་བཏང་ངོ་། །དབང་འདི་དག་ཐམས་ཅད་
ཀྱང་ཀུན་སྤངས་ཀྱི་སློབ་མ་ལ་ཚིག་ཙམ་གྱིས་སྦྱིན་པར་གསུངས་པ་ནི་དམིགས་བསལ་ཏེ། དེ་ལྟར་
ན་དབང་བསྐུར་བའི་ཆོ་ག་མཐའ་དག་བསྟན་ཟིན་ཏོ༎
བཞི་པ་མཇུག་གི་ཆོ་ག་ནི། དེ་ལྟར་དཀྱིལ་འཁོར་གྱི་དངོས་གཞིའི་ཆོ་ག །དབང་བསྐུར་
བ་དང་བཅས་པ་རྣམས་རྫོགས་ནས། དཀྱིལ་འཁོར་གྱི་ཡོ་བྱད་སྟོད་ཀོར་དང་གོས་ཟུང་བུམ་པའི་
སྟེང་དུ་བྱིན་པ་རྣམས་བུམ་པ་བསྲུང་བའི་རྣལ་འབྱོར་མ་རྣམས་ལ་དབུལ། གཞན་སྟོད་ཀོར་དང་
ཅོད་པན་དང་གོས་ཟུང་རྣམས་སྒོའི་སློབ་དཔོན་རྣམས་ལ་དབུལ། ལྷག་མ་དཀྱིལ་འཁོར་གྱི་ཡོ་བྱད་
ཐམས་ཅད་རྡོ་རྗེ་སློབ་དཔོན་ལ་དབུལ་ཞིང༌། དེ་ནས་ཚོགས་ཀྱི་འཁོར་ལོ་ནང་གི་སྦྱིན་སྲེག་བྱས་
ནས། དཀྱིལ་འཁོར་ལ་མཆོད་བསྟོད་རྒྱས་པ་ཚར་གཅིག་བྱས་ནས་བསྟན་པ་རྒྱས་པ་ལ་སོགས་
པའི་དོན་དུ་གསོལ་བ་གདབ་ཅིང༌། མཆོད་ཕྲེང་དུ་བཤད་པ་ལྟར་བསྔོ་བ་དང་སྨོན་ལམ་རྒྱས་པར་
བྱས་ཏེ། དཀྱིལ་འཁོར་ལ་ལན་གསུམ་དུ་བསྐོར་ནས་མེ་ཏོག་དང་བཅས་པའི་ཐལ་མོ་སྙིང་ཁར་
སྦྱར་ནས། ཤར་སྒོར་འགྲེང་སྟེ་ཡི་གེ་བརྒྱ་པ་ལན་གསུམ་བརྗོད་ནས། བླ་མ་དང་དཀྱིལ་འཁོར་
གྱི་ལྷ་ཚོགས་ཐམས་ཅད་བདག་ཅག་རྣམས་ལ་དགོངས་སུ་གསོལ། །གང་ཡང་བདག་བློ་རྨོངས་
པ་ཡིས། །ཉེས་བྱས་ཅུང་ཟད་གང་བགྱིས་པ། །གང་ཕྱིར་ལུས་ཅན་སྐྱབས་ཡིན་ཕྱིར། །མགོན་
པོས་དེ་ཀུན་བཟོད་པར་མཛོད། །མ་རྙེད་ཡོངས་སུ་མ་ཤེས་དང༌། །གང་ཡང་ནུས་པ་མ་མཆིས་
པས། །འདིར་ནི་བྱ་བ་གང་བགྱིས་པ། །དེ་ཀུན་གཙོ་བོས་བཟོད་མཛད་རིགས། །ཞེས་བཟོད་པར་
གསོལ་ཏེ། ལག་པ་རྡོ་རྗེ་དང་དྲིལ་བུ་འཛིན་པས་རྡོ་རྗེ་བསྡམས་པའི་ཕྱག་རྒྱ་བྱས་ཏེ། ཨོཾ་ཁྱོད་
ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་
གཤེགས་ནས་ཀྱང༌། །སླར་ཡང་འབྱོན་པར་མཛད་དུ་གསོལ། །ཨོཾ་ཨཱཿཧཱུྃཧཱུཾ་ཧོཿཧཾཀྵབཛྲ་མཿའཇིག་
རྟེན་ལས་འདས་པའི་ལྷ་ཐམས་ཅད་རང་གི་སྙིང་ཁར་གཤེགས། ལག་པའི་རྒྱབ་བསྟན་པའི་སེ་གོལ་
དང་། ཀྵདབང་པོ་ལ་སོགས་པའི་འཇིག་རྟེན་པ་རྣམས་རང་རང་གི་གནས་སུ་གཤེགས་པར་གྱུར།
ཞེས་བརྗོད་ཅིང་བསམས་ལ།

530 དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག
ཆོས་ཐམས་ཅད་རང་བཞིན་མེད་པར་མོས་ཏེ། ཨ་ཀཱ་རོ་མུ་ཁཾ་སོགས་བརྗོད་ཅིང་། རྡོ་རྗེའི་
མེ་ལོང་གི་སྟེང་
རྩེས་ཚངས་ཐིག་གི་ལམ་ནས་བདེ་ཆེན་འཁོར་ལོའི་རྡོ་རྗེ་ཇི་སྲིད་པར་དབྱི་ཞིང༌།
དུ་ལྷ་མཚན་རྣམས་བསྡུས་ནས། རང་གི་མགོ་བོར་ཅུང་ཟད་ཙམ་བླུགས་ཏེ། ལྷའི་གདན་རྣམས་དབྱི་
ཞིང་། དེ་ནས་རྡོ་རྗེའི་རྩེས་དབང་ལྡན་ལ་སོགས་པ་རྩིག་པའི་ཟུར་རྣམས་དང་། སྒོ་རྣམས་བཤིག་ཅིང་
རྡུལ་ཚོན་ལྷག་མ་ལུས་པར་བསྡུས་ཏེ། ཞི་བ་ལ་སོགས་པ་དོན་དུ་གཉེར་བ་རྣམས་ལ་ཅུང་ཟད་བྱིན་
ལ། གཞན་རྣམས་བུམ་པ་གོས་བཟང་པོས་ཀླུབས་པའི་ནང་དུ་བླུགས་ནས། གླང་པོ་ཆེའི་སྟེང་ངམ་
ཁྱོགས་ལ་བཞག་སྟེ། བཀྲ་ཤིས་ཀྱི་གླུ་དང༌། རོལ་མོའི་སྒྲ་དང༌། གདུགས་ལ་སོགས་པ་དང༌། མཆོད་
པ་དང་ལྡན་པས་ཁྱེར་ནས་རྒྱ་མཚོར་འབབ་པའི་ཆུ་བོའམ། མཚོ་ཕྲན་ཟབ་མོའི་འགྲམ་དུ་ཀླུའི་དཀྱིལ་
འཁོར་བྱས་ལ་མཆོད་གཏོར་ཕུལ་ཏེ། དེ་རྣམས་ལ་རྡུལ་ཚོན་གཏད་ལ་ཆུ་ལ་བསྐུར་ཞིང་། དེ་རྣམས་
ཀྱིས་ཀྱང་བཀུར་སྟི་ཆེན་པོས་འོག་གི་གཞིར་ཁྱེར་བར་བསམ་པར་བྱའོ༎
དེ་ནས། བུམ་པ་ཆུས་བཀང་ནས་ཁྱེར་འོངས་ཏེ་ཞི་བ་ལ་སོགས་པའི་དོན་དུ་དཀྱིལ་འཁོར་
གྱི་ཁང་པ་ལ་གཏོར་བར་བྱ་ཞིང་ལས་ཐིག་གི་རྗེས་མི་མངོན་པར་ཕྱིས་ནས། རང་ཉིད་རྡོ་རྗེ་ཤུགས་
ཀྱི་ང་རྒྱལ་གྱིས་རྡོར་དྲིལ་འཛིན་པའི་ལག་པ་གཉིས་ཀྱིས་སྐམ་པའི་ཕྱག་རྒྱ་བྱས་ཏེ། ཨོཾ་བཛྲ་ཀཱི་ལ་
ཨུཏཱ་ཀཱི་ལ་ཡ་སརྦ་བིཀྑཱུན་བཛྲ་དྷ་ར་ཡ་ཨཛྙཱ་པ་ཡ་ཧཱུཾ་ཧཱུཾ་ཧཱུཾ་ཧཱུཾ་ཕཊ་ཧོཿཞེས་བརྗོད་ནས་སྔར་བཏབ་
པའི་ཕུར་བུ་རྣམས་ཕྱུང་སྟེ་ཨོཾ་རུ་རུ་སྤུ་རུ་ཛྭ་ལ་ཏིཥྛ་སིངྒྷ་ལོ་ཙ་ན་སརྦ་ཨརྠ་སཱ་དྷ་ནེ་སྭཱཧཱ། ཞེས་
བརྒྱ་རྩ་བརྒྱད་བཟླས་ཤིང་ཕུར་བུ་རྣམས་འོ་མས་བཀྲུས་པས་བགེགས་རྣམས་གསོས་ཏེ་སངས་
རྒྱས་པར་བསམ་པར་བྱའོ། །ཡང་ན་རྡུལ་ཚོན་སྤྱན་འདྲེན་པའི་གོང་དུ་ཕུར་བུ་གདོན་པའང་རུང་
ངོ་། །ཕུར་བུ་ཆུང་བ་རྣམས་རང་གི་མདུན་དུ་བཀོད་དེ། ཕུར་བུ་བསྲུང་བའི་ཁྲོ་བོ་དང་བཅས་པ་ལ་
སྔར་ས་ཆོག་གི་སྐབས་སུ་བཤད་པ་ལྟར་མཆོད་གཏོར་ཕུལ་ནས། ལག་པ་གཡས་པའི་རྒྱབ་བསྟན་
པའི་སེ་གོལ་དང༌། ཀྵཞེས་བརྗོད་དེ། ཕུར་བུའི་ཡེ་ཤེས་པ་རྣམས་དང་ཕུར་བུ་བསྲུང་བའི་དོན་
དུ་བཀོད་པའི་ཁྲོ་བོ་རྣམས་རང་གི་གསང་གནས་ཀྱི་འཁོར་ལོར་ཧཾ་ལ་བཅུག་ཅིང་གཤེགས་པར་
གྱུར། ཕུར་བུ་རྣམས་གནས་ཇི་ལྟ་བར་བཞག་གོ །དེ་ནས་དཔོན་སློབ་རྣམས་དཀྱིལ་འཁོར་གྱི་སའི་
དབུས་སུ་འགྲེང་ནས་མེ་ཏོག་གི་ཆར་དབབ་ཅིང༌། མཆོད་ཕྲེང་དུ་བཤད་པ་ལྟར་ཤིས་བརྗོད་རྒྱས་

དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག 531
པར་བྱའོ། །སྒྲུབ་མཆོད་ཚར་མང་པོ་སྦྲེལ་ནས་བྱེད་པ་ལ་བུམ་བཟླས་ཀྱང་ཉིན་རེ་བཞིན་བྱ་ལ།
དཀྱིལ་འཁོར་སྒྲུབ་པ་རྗེས་མ་དག་ལ་འཇུག་པའི་སྔོན་དུ་སྔར་བསྒྲུབས་པའི་དཀྱིལ་འཁོར་འདེགས་
པའི་ལག་ལེན་རྒྱུད་གཞུང་ཁུངས་ཐུབ་གང་ནས་ཀྱང་མ་བཤད་ཅིང༌། གནོད་བྱེད་ཆེས་མང་བས་མི་
རིགས་པར་རྡོ་རྗེ་འཆང་ཆེན་པོའི་ལམ་གྱི་རིམ་བར་གསུངས་པ་ལྟར་རོ༎
དཔལ་ལྡན་དུས་ཀྱི་འཁོར་ལོའི་རིམ་གཉིས་ཀྱི། །རྣལ་འབྱོར་ཟབ་མོ་ཉམས་སུ་ལེན་པ་
ལ།
།རྣམ་དག་དབང་གི་ལེགས་པར་སྨིན་བྱས་པས། །རིམ་གཉིས་སྣོད་དུ་རུང་བ་གཅེས་པའི་
སྒོ། །དེ་ལྟ་ན་ཡང་གངས་རིའི་ཁྲོད་འདི་ན། །དབང་དོན་མི་འཕྲོད་དབང་གི་གོ་རིམ་ཉམས། །མ་
ཚང་ནོར་བའི་ཆོ་ག་བྱུང་རྒྱལ་གྱིས། །བདག་བསླུ་གཞན་བསླུ་བསྟན་པ་འཇིག་པ་མང༌། །དམ་ཚིག་
སྡོམ་པའི་གྲངས་ཀྱང་མི་ཤེས་ན། །བསྲུང་སྡོམ་སྨོས་ཅི་འཚལ་བའི་སློབ་དཔོན་གྱིས། །རྣལ་འབྱོར་
ལྟ་ཞོག་ཚིག་ཀྱང་མེད་པ་ཡི། །དབང་བསྐུར་དམྱལ་བའི་སྒོ་འབྱེད་བླ་ན་མེད། །དེས་ན་སློབ་མ་
བསྡུ་བར་བཞེད་རྣམས་ཀྱང༌། །ཐོག་མར་ཆོ་ག་རྒྱུད་བཞིན་ལེགས་པར་སྦྱངས། །བསྙེན་སོགས་
དག་བྱས་དམ་ཚིག་སྡོམ་ལ་གནས། །རང་ཉིད་སློབ་དཔོན་མཚན་ཉིད་ལྡན་པར་མཛོད། །བདག་
གིས་འདིར་ནི་དུས་ཀྱི་འཁོར་ལོ་ཡི། །དཀྱིལ་འཁོར་ཆོ་ག་འཇམ་དཔལ་གྲགས་པ་དང༌། །གཉིས་
མེད་བླ་མའི་གསུང་གི་བཀའ་དྲིན་ལས། །པད་དཀར་འཛིན་པའི་དགའ་སྟོན་ལྟ་བུར་བཀོད། །དགེ་
བ་འདི་ཡིས་ཚེ་རབས་ཀུན་ཏུ་བདག །བླ་མ་མཆོག་གི་ཞབས་པད་བསྟེན་བྱེད་ཅིང་། །འགྲོ་ཀུན་རྡོ་
རྗེ་ཐེག་པའི་ལམ་བཟང་གིས། །སྒྲོལ་བའི་དེད་དཔོན་མཆོག་ཏུ་འགྱུར་བར་ཤོག།
བཅོམ་ལྡན་འདས་དཔལ་དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག་དགོངས་པ་རབ་
གསལ་ཞེས་བྱ་བ་འདི་ནི། སྔ་མོ་ནས་མདོ་རྒྱུད་ཀྱི་སྡེ་སྣོད་འཛིན་པ་ཆེས་མང་པོས་ཡང་ཡང་
བསྐུལ་བ་ལ་བརྟེན་ནས། རྒྱལ་བ་ཐམས་ཅད་ཀྱི་མཁྱེན་བརྩེ་གཅིག་ཏུ་བསྡུས་པའི་ངོ་བོ་གྲུབ་པའི་
དབང་ཕྱུག་ཐམས་ཅད་མཁྱེན་པ་རྗེ་བཙུན་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་ཞབས་ཀྱི་པདྨོ་
གུས་པས་བསྟེན་པའི་བཀའ་དྲིན་ལས་དཔལ་དུས་ཀྱི་འཁོར་ལོའི་རྒྱུད་དོན་ལ་ཕྱིན་ཅི་མ་ལོག་པའི་
བློ་གྲོས་ཀྱི་སྣང་བ་རྒྱས་པ། ཤེས་བྱའི་དཀྱིལ་འཁོར་མ་ལུས་པ་དྲི་མ་མེད་པའི་རིགས་པའི་མིག་
གིས་བལྟ་བའི་སྐལ་བ་མཆོག་དང་ལྡན་པའི་བཙུན་པ་དགེ་ལེགས་དཔལ་བཟང་པོས། རྒྱུད་འགྲེལ་

532 དུས་ཀྱི་འཁོར་ལོའི་དཀྱིལ་འཁོར་གྱི་ཆོ་ག
གྱིས་དངོས་སུ་བསྟན་པ་ལ་སྤྱི་འགྲོ་དང་མཐུན་པའི་ཆོ་གས་ཁ་ངེས་པར་འགེངས་དགོས་པ་རྣམས་
བསྐངས་ཤིང༌། རྭ་འབྲོ་གཉིས་ཀྱི་བླ་མ་བརྒྱུད་པའི་བཞེད་པའི་ལེགས་ཆ་མ་ལུས་པ་བསྡུས་པའི་
ཐམས་ཅད་མཁྱེན་པ་བུ་སྟོན་རིན་པོ་ཆེའི་ཕྱག་བཞེས་རྣམ་པར་དག་པ་ལའང་བརྟེན་ལ། རྗེ་རིན་པོ་
ཆེ་ཉིད་ཀྱི་ཐུན་མོང་མ་ཡིན་པའི་གསུང་གི་ལེགས་བཤད་ཀྱིས་བརྒྱན་ཏེ། གཙང་ཉང་སྟོད་རིག་པའི་
འབྱུང་གནས་ཀྱི་སའི་ཆ་དཔལ་རི་བོ་མདངས་ཅན་གྱི་དགོན་པར་སྦྱར་བའོ༎ མངྒལཾ༎ ༎